Imtella' Mejju 5, 2021 - Aġġornata 5 Ta' Mejju, 2021 12:32pm L-awtoritajiet tas-saħħa ħabbru li fl-aħħar 24 siegħa feġġew 30 każ ġdid ta' Covid-19 minn 1,785 'swab test'. Tħabbar ukoll li fl-istess waqt fiequ 38 persuna, biex issa l-każijiet attivi huma 280. Fl-aħħar 24 siegħa lanqas ma kienet irrappurtata mewt ta' xi ħadd bil-Covid-19. In-numru ta' persuni li issa ħadu l-virus mindu feġġ f'Marzu 2020 tela' għal 30,411 waqt li dawk li fiequ telgħu għal 29,715. Sal-bieraħ kienu ngħataw 352,4211 doża tal-vaċċin, b'111,318 minnhom kienu t-tieni doża.